CELEX: 62021TN0182
Language: bg
Date: 2021-04-07 00:00:00
Title: Дело T-182/21: Жалба, подадена на 7 април 2021 г. — PKK/Съвет

7.6.2021   
            
            
               BG
            
            
               Официален вестник на Европейския съюз
            
            
               C 217/50
            
         
      Жалба, подадена на 7 април 2021 г. — PKK/Съвет
      (Дело T-182/21)
      (2021/C 217/66)
      Език на производството: английски
      
         Страни
      
      
         Жалбоподател: Kurdistan Workers’ Party (PKK) (представители: A. van Eik и T. Buruma, lawyers)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени Решение (ОВППС) 2021/142 на Съвета и Регламент за изпълнение 2021/138 на Съвета в частта, в която се отнасят до „PKK“ („Кюрдска работническа партия“) (известна също като „KADEK“ и като „KONGRA-GEL“),
               
            
                  —
               
               
                  да присъди на жалбоподателя съдебните разноски, ведно с лихвите, които ще бъдат определени на по-късен етап.
               
            
         Основания и основни доводи
      
      Жалбоподателят изтъква седем основания в подкрепа на жалбата.
      
                  1.
               
               
                  Първо основание: Решение (ОВППС) 2021/142 (1) на Съвета и Регламент за изпълнение 2021/138 (2) на Съвета са невалидни в частта, в която се отнасят до жалбоподателя, тъй като нарушават принципа на правна сигурност и/или член 1, параграф 2 от Обща позиция 2001/931/ОВППС (3) на Съвета и/или член 2, параграф 3 от Регламент № 2580/2001 (4) на Съвета. Жалбоподателят твърди, че Съветът не е идентифицирал ясно и точно концепцията за РКК.
               
            
                  2.
               
               
                  Второ основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като жалбоподателят не може да бъде квалифициран като група или образувание, което участва в терористичен акт по смисъла на член 1, параграф 3 от Обща позиция 2001/931/ОВППС на Съвета.
               
            
                  3.
               
               
                  Трето основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като не е взето решение от компетентните органи по смисъла на член 1, параграф 1 от Обща позиция 2001/931/ОВППС на Съвета.
               
            
                  4.
               
               
                  Четвърто основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като Съветът не е преразглеждал списъка съгласно изискването по член 1, параграф 6 от Обща позиция 2001/931/ОВППС на Съвета.
               
            
                  5.
               
               
                  Пето основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като Решението и Регламентът за изпълнение не отговарят на изискванията за пропорционалност и субсидиарност.
               
            
                  6.
               
               
                  Шесто основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като тъй като не е изпълнено задължението за мотивиране по член 296 Договора за функционирането на Европейския съюз.
               
            
                  7.
               
               
                  Седмо основание: Решение (ОВППС) 2021/142 на Съвета и Регламент за изпълнение 2021/138 на Съвета са невалидни в частта, в която се отнасят до жалбоподателя, тъй като са приети в нарушение на правото на жалбоподателя на защита и правото на жалбоподателя на ефективна съдебна защита.
               
            
         (1)  Решение (ОВППС) 2021/142 на Съвета от 5 февруари 2021 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2020/1132 (ОВ L 43, 2021 г., стр. 14).
      
         (2)  Регламент за изпълнение (ЕС) 2021/138 на Съвета от 5 февруари 2021 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2020/1128 (ОВ L 43, 2021 г., стр. 1).
      
         (3)  Обща позиция 2001/931/ОВППС на Съвета от 27 декември 2001 година за прилагането на специални мерки за борба с тероризма (ОВ L 344, 2001 г., стр. 93; Специално издание на български език, 2007 г., глава 18, том 1, стр. 179).
      
         (4)  Регламент (ЕО) № 2580/2001 на Съвета от 27 декември 2001 година относно специалните ограничителни мерки за борба с тероризма, насочени срещу определени лица и образувания (ОВ L 344, 2001 г., стр. 70; Специално издание на български език, 2007 г., глава 18, том 1, стр. 169).